Jó hír, Ormund nagyúr!
Véget ért a háború, a sereg és az unokaöcséid menekülnek.
Az új királynő felült apja trónjára.
Hallottuk a szóbeszédet.
Bár az úton azok úgy hemzsegnek, mint a legyek.
A királynő kegyelmet adott neked és a seregednek.
Hajts térdet és esküdj fel rá!
Majd térj vissza Óvárosba, és éld az életed... békében!
Tudod bizonyítani az állításod?
Vagy bíznom kellene abban, hogy a Tékozló herceg becsületes velem?
Az nem számít, mert hamar megtapasztalod az igazat.
Otto nagybátyáddal is ez történt.
Majd később a Hightower őrökkel is.
És ha úgy döntök, hogy inkább harcolnék?
Bizonyára kitalálod.
Ne rontsuk el a találkozónk hangulatát!
De meg kell mondanom...
Ulf barátunk élvezné, ha beköltözhetne
magastoronybeli hálótermedbe.
Szeretnél Óváros ura lenni, Ulf?
Nem maradt választásom.
Jómagam ellenállnék ugyan,
de sok más ember életére is gondolnom kell.
Ezért hát a béke érdekében...
megadom magam.
Csodálatos.
Én, Ormund Hightower,
esküszöm, hogy hűséges leszek Rhaenyra Targaryen királynőhöz.
Felesküszöm rá.
Bölcsen döntöttél, bár haboztál, Ormund nagyúr.
Fordulj meg, vezesd haza a sereged, és megkímélünk!
A hadjáratunk véget ért.
Hazaindulunk a Rózsaúton.
Majd elfelejtettem!
A gyámfiad...
Daeron Targaryen.
Ő velem tart.
Túszként szándékozod elvinni?
Nagy hiba lenne hagyni, hogy Aegon herceg egyik örököse
szabadon szálldosson a Síkvidéken a sárkányán.
Jól fogunk bánni vele,
elvégre Viserys fia.
Már ha viselkedni fogsz.
Légy bátor, ifjú herceg!
Drága unokaöcsém!
Menj haza!
SÁRKÁNYOK HÁZA 3. ÉVAD 3. RÉSZ
Szellemek kísértenek e helyen.
Nem boldogtalanok.
Látom magam gyermekként, ahogy...
eljátszok neki itt egy dalt.
Akkor még erős volt.
És az anyám is.
Ormund megadta magát.
Megvan a kis herceged.
Bár én élve elégettem volna mindet.
Meghálálom apám belém vetett bizalmát.
Úgy teszek, ahogy kívánta.
Így vagy úgy, de lássunk neki!
Minél előbb koronáznak meg, annál jobb.
Bár az előkészületek kihívást jelentenek.
A megjelenteknek szállás és étel kell majd.
Tornákat kell rendezni, és ott lesz a menet...
Daeron Targaryen.
Felség!
Még nem ismersz.
A féltestvéred vagyok, apád választott örököse.
A bátyádat, a trónbitorlót támogattad a sárkányoddal. Mit felelsz erre?
Válaszolj a királynődnek!
Te fogoly vagy ebben a házban.
És csak rajtad múlik, hogy bánunk veled. A viselkedéseden.
Nézz rám!
Az érdekel, mit tudott Ormund az ellenem irányuló összeesküvésről.
Jó, akkor mi van Aemonddal? Aegonnal?
Tudod, hogy hol lehetnek?
Ahogy gondolod.
Zárjátok be egy szobába!
Vigyázz!
Tudod... fiatalabb, mint hittem.
Neki is lehet trónigénye.
Muszáj lesz megölnöd.
Tyland Lannister volt. Nem avatott a bizalmába.
De arról beszélt, hogy felosztja az aranyat,
és elviteti a városból megőrzésre.
Milyen aranyat?
Úgy tűnik, felség, elvitték a korona vagyonát.
- Elvitték? - Majdnem üres a kincstár.
Egy-két hétre lesz elegendő pénze az udvarnak.
Kicsit tovább, ha elhozod a sárkánykői aranyat.
De a teljes Hét Királyság igazgatásához...
Nem.
- És a koronázásom? - Valamit biztos tudsz.
Ritkán avattak be. Talán mert nemigen bíztak bennem.
Te hiszel neki, Corlys nagyúr?
Én nem hinném, hogy tudná, hol van az arany.
Könnyedén kiszagolom a hazugságot.
Senki nem kérdezett.
Pedig elvárom, hogy a suttogók úrnője tanácsot adjon.
Ser Tyland bizonyára meghalt a Garatnál.
De valakinek biztos elmondta.
Ha igen, akkor Jasper nagyúrnak.
"Vasvesszőnek".
Ó, jaj!
A körülmények valóban...
nem szerencsések.
De a koronázásra sort kerítünk.
Aegoné elsietett volt.
Az enyém igazi lesz, és nem hagy kétséget afelől, ki uralkodik.
Nekem úgy tűnik, királynőm,
hogy ha engedélyezel egy ilyen kiadást, míg a néped továbbra is szenved,
az keserű szájízt hagyhat bennük.
Ez nem hiúsági kérdés, törvényessé kell tennünk.
A Triarkátus talán elbukott,
de az életben maradt kalózok partra szálltak.
Falvakat dúlnak fel,
nőket rabolnak el, és képtelen váltságdíjakat követelnek.
És a városban is sok a nehézség, felség.
Úgy tűnik, a magtárak szinte kiürültek.
A földek parlagon hevernek, és többholdnyira van a vetési időszak.
Csak kereskedelem révén lehet...
Időbe telik, mire újranyitjuk az útvonalakat.
Már nincs elég hajónk ahhoz, hogy nyílt tengeren is garantáljuk a védelmet.
Addig is szereznünk kell gabonát, vagy az emberek megint éhezni fognak.
Szűnni nem akaró kellemetlenség,
ha etetni akarjuk a népet.
Csakhogy az éhező tömegek
fenyegetést jelentenek, a királynő és én jól tudjuk.
Mennyi időt vesztegetünk el ilyen apró-cseprő ügyekre? Mi győztünk.
Küldj egy újabb hollót Casterly-hegyre!
Ha Tyland vitt oda aranyat,
Johanna úrnő elárulja.
Sőt, üzenj az összes nagy háznak!
Írd meg...
a királynőjük adót követel.
Emlékeztesd őket, kié a birodalom!
Nem hozod ide a kistanácsodat Sárkánykőről?
Bőven van tennivaló.
Elárultak engem.
Ha mással nem, a hallgatásukkal. Nem kellenek.
Hol van Aemond?
Felégette Daemon helyőrségét Harrenhalban,
és megölte a várnagyot és a fiait.
Utána nyoma veszett.
Napokkal ezelőtt látták utoljára Vhagart.
Volt ott egy nő.
Afféle mester.
Róla nem hallottam.
Aemond itt nem merne kihívni téged.
Nem. De meg kell keresnünk,
és Birkatolvajt úgyszintén.
Ők jelentik a veszélyt. Baela legyen a felderítőnk,
kezdje Harrenhalban, és jelentse, ha bármit lát.
És vérdíjat fogok kitűzni a lovasok elfogásáért.
Úgy tűnik, nincs miből kifizetnünk.
Majd megoldjuk.
Ó, még jobb,
annak, aki megöli Félszemű Aemondot, Harrenhalt adom oda.
Nincs rá szükségem.
A Folyóvidék már az enyém.
Igen.
Aegon felkötött minden patkányfogót.
Megtisztelő, hogy védelmezhetlek,
de az embereim mellett a helyem, a városban.
Javaslom, mielőbb nevezd ki a királynői testőrség tagjait.
Daemon meg fogja találni a jó jelölteket, ezt rábízom.
Királynőm, egy pillanatra!
Úgy tűnik, a patkányok rengeteg gyertyát megrágtak. Kevés a faggyú.
Fel kell töltenünk a készletet, vagy sötétben maradunk.
- Akkor szerezd be! - Hogyne.
De jelenleg nincs, aki engedélyezné a kiadásokat.
Az a probléma, hogy...
Később megbeszéljük.
A Hightower zászlóhordozóké az Arbor.
- A jó borok ára... - Vissza!
- ...megháromszorozódott. - Ez persze pénzkérdés.
Elég! Elég!
Bőven lesz még idő beszélni a borkészletről.
Hol van az aranyam?
- Az aranyad? - A korona aranya, a kincstár.
- Ne mondd, hogy nem tudsz róla! - Én nem segíthetek.
A pénzmester szállíttatta el.
És a királyné nem tudott?
Kezdettől gyűlöltek engem.
A befolyásomat, a puszta jelenlétemet.
- Még az apám is titkolózott. - Valóban?
Mondanám, hogy ezt vele beszéld meg, csakhogy kérdés nélkül lefejezted.
Utána kevésbé fájt?
Hogy elvesztetted Jace-t?
Aegont akartam megölni, ahogy anyáddal megegyeztünk.
De mint láthatod, ő elment,
és szerintem ebben is benne volt a kezed.
Magától cselekedett.
Aegon elszökött, mire visszaértem.
- Hallottad Orwyle beszámolóját. - Az ő ötlete volt? Vagy a tiéd?
Ne nézz engem bolondnak!
Ha azt vártad, hogy előre látom majd Larys Strong
minden aljas cselszövését, bevallom, kudarcot vallottam.
Hol van Vhagar?
- Ki Birkatolvaj lovasa? - Fogalmam sincs!
Talán Aemond nem repült el, mint ígértem?
Talán nem engedtek át a mellvédeken álló őrök? Megtettem, amit tudtam!
Engem vádolsz mások miatt?
Megígérted, hogy elmehetünk. Meggyőztük az őröket. Elfutottunk.
Senki sem tudja, hogy néz ki.
Aegon.
Megsebesült és megégett.
És a sárkánya is kimúlt.
Nem tud harcolni, és ha Larys trónra akarná emelni,
akkor kijelentheted, hogy csak egy csaló.
Az életéért alkudozol.
Megölted az apámat.
Amint...
Aemondot...
megtalálják,
és többé nem jelent...
fenyegetést...
elmehettek.
De addig nem kedvezhetek Hightoweröknek.
Nem akarok ebben a szobában maradni.
Nem fogok rosszul bánni veletek.
Kaptok...
ételt és ruhát és...
lesz egy külön szolgálótok.
Őrökkel kimehettek az istenerdőbe,
és néha felhozatom ide Jaehaerát egy órára.
Nem mondhatod komolyan, Rhaenyra!
Ez nekem sem kedvemre való.
Tehát abban kéne reménykednem, hogy...
elfogod, és halálra ítéled a fiamat.
Vajon milyen érzés lehet?
Jelentsük be, hogy holtan találtuk Aegont!
Ravasz lépés, felség.
És hozassuk vissza Joffrey-t a Völgyből.
Ő a trón várományosa, nekem kell nevelnem.
Sokat tudok erről a helyről, de a mai napon látom először.
Ilyennek képzelted?
Egyszerre nagyobb és kisebb.
Ha jól sejtem, Alicent nem tudott semmi biztosat
mondani az arany hollétéről.
- Tényleg nem. - Már bízol benne?
- Elvégre Hightower. - Igaz.
De nem lenne oktalanság azt feltételezni, hogy egy ekkora házban
csak egy patkány van?
Sokkal jobban aggaszt a fia, Daeron, aki most már a foglyunk.
Tud róla?
Jogomban állna lefejeztetni mint árulót.
Aegon egyik utódja, és veszélyt jelent rád.
Egyben a féltestvérem, nem követett el olyan bűnöket,
mint Aegon és Aemond, mégis...
Miért ne öljem meg? Miért ne tegyem vele azt,
amit az én fiaimmal tettek?
Nem akadályozhatják meg.
Hegyeket kéne megmozgatni, de nincs kit megbíznom vele.
Az udvarhölgyem, Elinda?
Elinda Massey már a városban van. Jól szolgált minket.
Küldess érte! És, Mysaria...
Kérdezd ki a szolgálókat!
Titokban, ahogy szoktad.
A Hightowerökhöz hűeket le kell cserélnünk.
Neki is látok, felség.
Jó reggelt, felség!
Részesítsen áldásban a Hét, Aki Egy.
Köszönöm, hogy ilyen hamar idefáradtál.
Sok változást hoztak e napok.
Igen, viharos időket élünk.
Kénytelen vagyok ideiglenesen lemondani a koronázási ünnepségről,
de ahhoz ragaszkodom, hogy fel legyek kenve általad.
A nép szeme láttára.
Sajnos erre nincs lehetőség.
Ugyan milyen okból?
Pár hónapja felkentem az öcsédet, Aegont.
És kijelentettem, hogy törvényes király istenek és emberek előtt.
Aegon meghalt. És már én ülök a trónon.
Ezt állítod te.
Úgy érted, hazugnak tartasz?
Nem láttuk a maradványait.
És a csendes nővéreket sem hívatta senki ez ügyben.
Ugye érted,
hogy ha történt valamiféle tévedés...
Nincs semmilyen tévedés.
Én vagyok apám örököse.
És maguk az istenek is úgy határoztak, hogy nekem kell uralkodnom.
Talán nem emeltek fel, hogy lesújtsak a trónbitorlóra?
Ez megtörtént. Való igaz.
Hogy történt meg, ha nem így akarták?
Megjelent előttem egy sárkány,
amikor szükség volt rá.
Az isteneim nem sárkányok útján üzennek.
A szentségtelen mágia lényei,
sötétségben születtek, hívságban, kéjben.
A büntetlen hatalomért.
Pusztítanak. De sosem teremtenek.
Így jó nem származhat belőlük.
Az álláspontod kristálytiszta.
Tisztelettel azt tanácsolom,
hogy ne tedd ellenségeddé a Hitet.
Buzdítja, vigasztalja és egyesíti a népedet.
Lelked rajta, ha alábecsülöd.
Be kell vallanom neked valamit, amit talán eddig is sejthettél.
Burokparti Alyn és Addam a fiaim.
Az anyjuk egy hajóács volt, akivel korai útjaim során találkoztam.
Eddig nem ismertem el őket.
Szégyenkeztem.
És rettegtem attól, hogy meggyászoljam Rhaenyst.
Hálás vagyok neki, amiért megértő volt, mielőtt meghalt.
Nem volt sejtésem erről.
Viszont...
azt hiszem, már látom.
Ne félj, nem ítéllek el érte!
Sok úrban keveredik a nemesi és közönséges vér.
A fiainak attól ugyanúgy nemes a szívük.
Bizonyították, hogy többre méltók annál, mint amit kaptak.
Valóban, Alynnak hálával tartozunk
a Lépőköveknél és a Garatnál tanúsított bátorságáért.
Megmutattad, hogy jó vezető vagy.
Én csak tettem a kötelességemet, felség.
Addam pedig bizonyította, hogy az istenek kedvelnek.
Amikor elhagyott a remény, ideküldtek téged.
Megtisztelő szolgálni, felség.
Éppen emiatt, királynőm,
most már elismerem a fiaimat.
És örökösömnek Alynt akarom megnevezni.
Arra kérlek, hogy ismerd el te is.
Legyenek mostantól Velaryionok!
A birodalom urai.
Mert nélkülük
a vérvonalam véget ér,
és nevem homályba vész.
Örülök...
annak, hogy találtál örököst.
Mindkettőnket nagy veszteségek értek, és...
teljesen érthető, hogy továbblépsz, de Coryls nagyúr...
Egy szavadba kerülne.
Egyszerű lenne.
Nyugodt vagy, felség?
Amennyire csak lehetek.
Volt már dolgom a köznéppel,
de még sosem álltam eléjük királynőként.
Nagy várakozás övez téged.
Akkor...
az elvárásaik is nagyok lesznek. És szűkösek a forrásaink.
Nem mindenki lesz elégedett.
Egyeseknek az is elég lesz,
hogy láthatják a királynőt.
Hozzam az ékszereidet?
Nem kellenek felesleges díszek.
Lássák, hogy erős vagyok.
Felkészült.
Esetleg egy kardot.
Az nem menne szembe azzal, amit a bajban lévő kérelmezőknek akarsz sugallni?
Való igaz.
Akkor is.
Esetleg egy lánc.
Tekintélyt ad.
Itt vannak ezek.
Francba!
Felség?
Vérzek.
- Biztos? - Igen. Francba!
Hát persze.
Hozok egy rongyot.
Rhaenyra Targaryen, első ezen a néven,
az andalok, a rhoyne-iak és az Elsők királynője.
A Hét királyság úrnője és a Birodalom védelmezője.
Felség, takács volnék, és a munkámhoz gyapjú kell.
Amiből most komoly hiány van,
mert a birkák közül sokat elragadnak a sárkányok.
Lenyírhatnátok a birkákat azelőtt, hogy elfogyasztják őket.
Nem lehet túl nehéz.
Hát bizonyára segítene, de sokan vannak a céhünkben.
Ahhoz, hogy minden a régi legyen, pénzügyi támogatás kell.
Ötszáz aranysárkány kellene.
Ami a birkákat illeti, királynőm,
ez a megoldás nem segítene húshoz jutni.
A hentesek tétlenek.
Nincsenek vadak a környéken?
A közelben nincsenek.
És a vadászokat besorozták íjásznak.
Ha kaphatnánk némi pénzt a koronától...
És a Királyerdő miért nem jöhet szóba?
Az igen vakmerő gesztus lenne, felség.
Ami felháborítaná a királyi felmenőidet.
A szarvas és a vadkan tiltott.
De nyulakról szó lehet.
Érdemes megfontolni, ha nem is itt és most.
Küldjétek a következőt!
Sylvie vagyok, felség.
Segítettem Mysaria úrnőnek
a trónbitorló ellen tett erőfeszítéseiben.
Köszönjük.
És itt mindenkinek, aki kitartott.
Jómagam nem pénzt szeretnék.
Tégy igazságot!
Hosszú hónapokon át szenvedett a nép.
A blokád nincs többé.
Hamarosan újra megindulhat a kereskedés.
Nem egyedül a blokád volt az oka az ínségünknek, felség.
A gazdagok is.
A nemesurak.
Mindent felvásároltak a raktáraiknak,
és a szegényeknek semmi sem maradt.
Ez tényleg igaz?
Nem hiszek a csodákban, királynőm.
Ez a világ rendje.
De amikor az előkelők elveszik azt a keveset is, ami megmaradt,
míg a többiek éheznek...
kénytelen vagyok a királynőmhöz fordulni ez ügyben.
Aki azért ül a trónon, mert harcolt a saját népéért.
Veszélyesnek tartom,
hogy a gazdagokat okolják a város bajaiért.
A háborúban mindenki szenved.
- Egyesek jobban, mint mások. - Ez mindig így volt.
A lényeg, hogy ilyen időkben ez fegyver lehet felelőtlen kezekben,
amivel zavargást és lázongást kelthetnek.
A görcsökre.
A közemberek tán nem érdemlik meg a vezetőik védelmét és gondviselését?
Nem szabad elhanyagolnunk e kötelességünket.
Azt várják, hogy rendet és biztonságot teremtsünk.
Azt várják tőlünk, hogy legyen mit enniük és tudjanak tüzet gyújtani.
Szóval úgy érzed, közénk tartozol?
Úgy hiszem, az érdemeim miatt ülök most itt.
És nem a származásom miatt.
Döntsék el mások, hogy melyik tűnik helyesebbnek!
Baela már visszatért?
Van hír a két sárkányról?
Csak egy sárkányt látott, Sunfyre-t.
Az oszladozó tetemét.
- Ma este megint útra kel. - Most Addam is tartson vele.
Előbb-utóbb meglesznek.
És igazság tétetik.
Már nem győzhet az igazság.
De amennyi jut, annak minden morzsáját lenyelem.
Addig is, felség, arra biztatlak, foglalkozz a jelenlegi problémánkkal.
Nincs probléma, csak nyavalyognak páran, mert nem tetszik nekik a dolgok rendje.
Corlys nagyúr!
Döntsön a királynő.
Haszontalan.
Miként reagálna erre atyád?
Egy lakomával. Azt hiszem.
Szép napot hármótoknak!
Megtisztelsz, felség.
Ulf! Milyen nevet választasz?
A Targaryent, felség.
Az kizárt.
Akkor nincs más nevem.
Hát találj ki egyet!
Legyen Fehér.
Jó. És te?
Régen kovács voltam, felség.
Ezért legyen Pöröly.
Pöröly Hugh.
Fehér Ulf.
És Burokparti Addam.
Térdre!
A harcos nevében,
légy mindig bátor!
Az atya nevében, légy mindig igazságos!
Az anya nevében,
légy a fiatalok és ártatlanok védelmezője!
Ennyi volt?
Ser Ulf.
Ser Hugh.
Ser Addam.
Lovagként szolgáltok engem.
Felesküdtök az uralkodótokra és nemes ügyére,
lesztek szolgái és megbízottai a koronának mindhalálig?
Esküszöm, felség.
Ahogy én is.
Mindhalálig.
Ser Luthor! Szeretném kikérni a véleményedet valami kapcsán.
Egy vacsorát rendeznék a nemeseknek, pontosabban azoknak...
Felség!
Azon tűnődtem,
miféle életem lesz most, hogy már itt élünk Királyvárban.
Igen, hát persze.
Azt ígértem, gondoskodom a nejedről is.
Elment.
Meg akartam keresni a városban, de kiderült,
hogy a bátyjához költözött Bukdácsba. Nem volt miért maradnia.
Küldess érte!
És keresünk nektek egy házat Visenya Hegyén.
És mikor intézed el felség?
Amint lehetőségem lesz rá.
Még történetesen kistanácsom sincs,
se királynői testőrségem.
Szinte elsodor a sok dilemma és tennivaló.
Hadd vessem meg a lábam,
és teljesíteni fogom a kérésedet.
Az özvegy királyné, felség.
Vezesd be!
Köszönöm...
felség.
Sajnálom, ha éles hangnemben beszéltem.
Csak egy apró kérésem lenne.
Hallgatom.
Kérlek, küldesd el atyám maradványait Óvárosba,
hogy anyám mellett nyugodhasson.
Ahogy akarod.
Köszönöm.
Különös.
Itt lenni veled.
Alicent!
Valójában te irányítottad a birodalmat, amíg atyám beteg volt.
Így igaz.
Kérelmezőket...
hallgattam meg ma.
Sokan vannak.
És még több a gondjuk,
szóval nehéz teher.
Te hogy viselted el?
Őszintén?
Az uralkodás megváltoztat.
Döntéseket kell hoznod,
és megesik majd, időnként,
hogy elfordítod az arcod, míg mások szenvednek.
El kell zárnod a szívedet.
Teszel majd olyasmit,
amitől megrettentél volna,
mielőtt trónra kerültél.
Elismerem, hogy küzdelmes.
De nem leszek emiatt más ember.
Majd kiderül.
Atyám hű maradt önmagához.
Apád a saját külön kis világában élt.
Mi nem nyertünk bebocsátást.
Üdv néktek!
Bizonyára mind hallottátok,
hogy az egész birodalomban kihirdették a trónra lépésemet.
A Hightowerök máris térdet hajtottak előttem,
és hasonlóképp hűséget fogadtak az itt jelenlévők.
Később, mint szerettem volna,
de most békéltetőként vagyok itt veletek.
Rendkívül megtisztelő, felség, hogy itt vagy velünk.
Végre.
Esküszöm,
és ezt itt mindenki tudja,
hogy kétkedtem a Hightowerök trónigényében, kezdettől fogva.
Bizonyára így van.
Még ha nem is hallottam olyat, hogy tiltakoztál volna.
Kezdhetjük a lakomázást.
Ezt mire véljük?
Ezt volt kénytelen enni a köznép a városban.
Jó esetben. Míg az olyanok, mint ti,
a raktáraitokban rejtegettétek az ételt.
Felség, mi csak féltünk.
Tán azt akarta volna, hogy éhezzenek a családjaink?
Hogy senki se éhezzen.
Elvártam volna, hogy a tehetősök azt tegyék, ami helyes,
és gondoskodjanak a szegényekről, miként pásztor a nyájáról.
A szegények patkányként özönlötték el a várost.
Loptak és marakodtak a morzsákért.
Te nem tennéd ugyanezt, ha éheznének a gyermekeid?
Nem. Én nem.
Irigylésre méltó önuralommal hevernél a sírodban.
Miközben itt ültök, az aranyköpenyeseim bemennek a házaitokba.
Összegyűjtik az éléskamráitokból a felhalmozott ételt,
és utána elhozzák nekem,
hogy szétosszam a városomban élő rászorulóknak.
- De ez elfogadhatatlan! - Kirabolnak minket!
A korona mindössze tesz róla, hogy ne kövessetek el újabb mulasztást.
Legyen ez az alkalom emlékeztető, hogy mit várok el tőletek mostantól fogva!
Szép estét!
Felség!
Te egy Manderly vagy, ugye?
Ser Torrhen Manderly, felség, alázatos szolgád.
Talán alázatból somolyogsz ennyire, Ser Torrhen?
A rafináltságod iránti tiszteletből.
A te házad is vendégül látja az aranyköpenyeseimet.
Kétségkívül éppúgy megérdemlem, mint ők.
Merész lépés volt, és a köznép derűs lesz.
Talán azt is elfelejtik,
hogy a te blokádod miatt nem jutott kenyér az asztalukra.
Afelől biztos lehetsz, Ser Torrhen,
hogy sosem felejtek.
Ezért neheztelni fognak.
Csupán kereskedők és kisebb nemesek.
- Ők is tudják, hogy hibáztak. - Szórakoztatónak találom.
Segíteni fog valahány embernek valahány héten át,
de a többiek nem járnak jobban.
- Ez pusztán egy gesztus. - Számítanak a gesztusok.
De jól látod, ez nem hosszú távú megoldás.
Ahhoz el kell repülnöd.
A Völgybe.
Jeyne úrnő nem küldte el a megígért katonákat.
Törlesszen érmékkel.
Ez egy örömteli feladat.
A többi nagy házat idehívatom.
Te addig térj vissza az arannyal,
vagy az ígéretével, mielőtt szárnyunkat szegnénk!
Nagy utat tettél meg,
de még mindig nem tudod, hogy ki vagy.
Ha cserben hagyom a városom, hogy hinnék el, hogy irányíthatom a birodalmat?
Hódító Aegonnak három sárkánya volt, neked hat van.
Elképzelhetetlenül nagy a hatalmad.
Mit érdekel az arany, mikor miénk a világ?
Dorne is a miénk lehetne.
És utána Essos és a Szabad Városok.
Yi Ti minden gazdagsága.
Tudod, van egy város a világ szélén, ahol szárnyas emberek élnek.
Emlékszem, hogy látni akartam a saját szememmel.
És idővel ők is téged fognak szolgálni.
Lesz egy legyőzhetetlen birodalmad,
ahol a gyermekeink uralkodnak majd.
Olyan fosztogatóknak festesz le minket, mint amilyenek a mi kalózaink.
Inkább isteneknek, Rhaenyra.
Mert mindig is ez volt a sorsunk.
Ahogy a prófécia is kimondja.
Nem ez volt mindig is a sárkányok ígérete,
a régi Valyria álma?
Apám azt mondta,
az ember nem játszadozhat ilyen erőkkel.
Az apád!
Jó ember volt...
Már megbékéltem vele.
De lemondott a sárkányáról.
Sosem törekedett a nagyságra.
Ő tudta, hogy létezik túl nagy hatalom.
A régi Valyria álma a Végzetet hozta el.
Vegyük kezünkbe az irányítást Királyvárban,
mielőtt fürkészni kezdenénk a láthatárt.
Felség!
Még mindig nem ölted meg Daeront.
Kimerült vagy ma.
Kényelmetlen az ágyam.
Talán egy új derékalj segíthet.
Talán.
- Eltemetted a gyászodat. - Nem gyászolok, nem érzek semmit.
Ez nem igaz. Ott a harag.
Amely mindig elillan előlem.
Az ilyen harag ismerős.
Elveszejtem azokat, akik megölték a fiaimat.
Úgy lesz.
Hadd tagadjon csak meg a septon! Itt fognak felkenni téged.
Rhaenyra! Rhaenyra!
Eddig távol voltam.
Túl sokáig.
De most végre-valahára...
itt vagyok veletek!
A trónbitorlókat legyőztem,
és felültem az engem megillető trónra.
Ahonnan...
igazságosan fogok uralkodni.
Erős leszek,
ugyanakkor irgalmas,
méltón egy igaz királynőhöz.
Ennek zálogaként enyhítem most az ínségeteket.
És...
drága atyám tiszteletére, aki előttem uralkodott.
Áldjanak az istenek!
Felség!
Egy szóra.
Tarts velem!
Lovaggá üttetted Addamet,
de a Burokparti nevet kapta, nem pedig a Velaryont.
Azt hittem, megegyeztünk,
hogy elismered őt és Alynt is.
Ha az a probléma, hogy egy szertartásos...
Sajnálom, Corlys, de jelenleg nem tudom teljesíteni a kérésedet.
Mindenemet neked adtam,
mindent
megtettem érted.
A váramat ellepte a hamu, és nem kértem semmi szívességet, csak ezt.
Te is tudod, milyen pletykák keserítették meg a fiaim életét.
Csak most kerültem trónra.
Ebben a pillanatban nem emelhetek fel olyanokat...
akik nem törvényes gyermekek.
Szóval inkább becsmérled a házamat,
hogy olyasvalakinek lássanak, aki nem is te vagy.
Gondolnom kell Joffrey-ra.
Én megvédtelek, amikor kétségbe vonták, hogy törvényesek... a fiaid.
Igen.
És hálás is vagyok érte, sok minden egyéb mellett.
De most minden szem rám szegeződik.
Talán egy nap, amikor nem figyelnek ennyire...
Szégyelled magad.
Az öröklés forog kockán.
A fiad, Joffrey...
egy fattyú.
A fiad, Lucerys,
akit elfogadtam örökösömnek,
- fattyú volt. - Corlys nagyúr!
A fiad, Jacaerys, fattyúként élt és halt meg!
Mondd ki hangosan, miért érdemelték meg a gyermekeid azt, amit az enyémek nem!
Helaena a Királyerdőbe ment. Köszönöm.
Nálam van a fiad, Daeron, itt, e falak között.
Mióta van itt?
Két napja, ez volt az egyik feltétel,
amikor letette a fegyvert az unokatestvéred.
Mi a szándékod...
Mit tervezel tenni vele?
Jogom lenne lefejezni.
De nem volt szerepe a bátyjai árulásában.
Csak azt tette, amit elvártak tőle a feljebbvalói. Épp ezért...
északra fogom küldeni, a Falra.
Felölti a feketét, és nem tér vissza, de életben maradhat.
Most köszönetet vársz?
Belátom, hogy irgalmas vagy,
mégis gyászolom azt, ami lehetett volna.
Még kiskorában került gyámság alá.
Egyszer láttam az utóbbi öt évben, alig ismerem, mégis...
Tudomásom szerint nagyon bátran viseli ezt a megpróbáltatást.
Szeretném látni.
Csatlakozol az Éjjeli őrséghez, és ott éled le az életed.
Nem könnyű, de van benne becsület.
Látom, semmi nem hat meg, ami kár. Itt van az anyád.
Azt tanácsolom, hogy nyílj meg végre.
Legalább egyszer azelőtt, hogy útra kelsz.
Vezesd be, ser!
Itt is van.
Nézz rá!
Nem ismered a fiút.
Ő itt nem Daeron.
Hát akkor ki vagy?
Beszélj!
Kényszerített. Könyörögtem.
- Ki kényszerített? - Ormund Hightower nagyúr.
Kifehérítette a hajam.
Azt mondta, hogy játsszam el a herceg szerepét.
Akkor is, ha sárkányokkal égetsz el.
Csendben kellett maradnom,
hogy ne kössék fel az anyámat.
Az igazi anyámat.
Ő nem királyné, felség,
hanem csak egy hölgy, egyszerű kereskedők vagyunk.
Ormund megtévesztett.
Az igazi fiad bizonyára vele van.
Tényleg azt gondolta, hogy nem fogok rájönni?
Miféle játékot űz?
Felség!
Azért küldtek, hogy közöljem, mindjárt végzünk.
Leszedtük a Hightower zászlókat a falakról.
Mindet égessétek el!
Felség!
Egy sárkányőr van a kapunál.
Mi történt?
A Hightower sereg elfoglalta Bukdácsot.
Mi?
Elözönlötték az utcákat.
Túszul ejtették az ottaniakat.
És a fiatal sárkány?
Bevitték a kapun.
Csak én tudtam elmenekülni.
Elégetem őket.
De a saját embereid is a lángok martalékává válnának,
anyák és gyermekek, akik kegyelmet várnak tőled.
Mit remél elérni ezzel Ormund?
Messzire elér a kezem.
Nem győzhet.
Magyar szöveg: Blahut Viktor Iyuno